

|  |
| --- |
| **ОБОБЩЕНА ИНФОРМАЦИОННА СПРАВКА**  **НА КОМИСИЯТА ПО ПОМИЛВАНЕ** |
| **май 2023 г. – август 2023 г.** |

Администрация на президента

**СЪДЪРЖАНИЕ:**

1. **Дейност по разглеждане на молби за помилване**
2. **Практика на Комисията по помилването**
   1. Предложения за прекратяване на разглеждането
   2. Предложения за отказ от упражняване на правото на помилване
   3. Предложения за помилване

На основание чл. 9(4) от Правилата за работа на Комисията по помилване (ПРКП), утвърдени с Указ № 195/20.07.2018 г. на Президента на Република България

**1. ДЕЙНОСТ ПО РАЗГЛЕЖДАНЕ НА МОЛБИ ЗА ПОМИЛВАНЕ**

За месеците май – август 2023 г. в Комисията са постъпили общо 91 молби. Комисията е провела 5заседания, на които е решила общо 68 молби.

* 1. **ДВИЖЕНИЕ НА МОЛБИТЕ**

Броят на решените молби и сроковете за тяхното разглеждане и решаване зависи от навременното получаване на информация, която Комисията изисква от други държавни органи, най-важните от които са затворните администрации.

За периода работата протичаше нормално.

**2.ПРАКТИКА НА КОМИСИЯТЯ**

| **Заседание,**  **дата** |
| --- |
| **Разпределени**  **(за докладване в заседание)** | **докладвани** | **решени** |
| **04.05.2023 г.** | 11 | 11 | **11** |
| **18.05.2023 г.** | 10 | 10 | **10** |
| **01.06.2023 г.** | 13 | 13 | **13** |
| **29.06.2023 г.** | 14 | 14 | **14** |
| **20.07.2023 г.** | 20 | 20 | **20** |
|  |  |  |  |
|  |  |  |  |
|  |  |  |  |
| **Общо** | 68 | 68 | **68** |

**2.1. ПРЕДЛОЖЕНИЯ ЗА ПРЕКРАТЯВАНЕ НА РАЗГЛЕЖДАНЕТО**

През периода Комисията се е произнесла с предложение за прекратяване на разглеждането на 11 молби. Продължават да са най-голям брой предложенията за прекратяване, в случаите на подадена нова молба непосредствено след произнасяне на Вицепрезидента с отказ от помилване по предишната молба и в новопостъпилите молби не са изложени нови обстоятелства, които са важни или изключителни или не са разглеждани от Комисията, и които да налагат разглеждане на случая по същество. Други основания за прекратяване разглеждането на молбите е наличието на неприключило съдебно производство и липсата на влязла в сила присъда, както и че към датата на разглеждане на молбата наказанието е било изтърпяно.

**2.2. ПРЕДЛОЖЕНИЯ ЗА ОТКАЗ ОТ ПОМИЛВАНЕ**

Както и в предходни периоди, най-голям е делът на молбите, по които Комисията е предложила на Вицепрезидента да се произнесе с отказ от помилване - 56. Основен мотив е липсата на изключителни обстоятелства, които обуславят приложението на помилването като институт, свързан с проявата на висша държавна милост, хуманност и милосърдие.

**2.3. ПРЕДЛОЖЕНИЯ ЗА ПОМИЛВАНЕ**

През периода Комисията е направила едно предложениe за помилване и молителят е помилван с указ на Вицепрезидента.